EkBass/fiwiki-20250220-pages-articles huggingface dataset:
Sarita Skagnes

thumb|Sarita Skagnes (2009) Sarita Skagnes (synt. Satwant Kaur Khenth, ent. Satwant Paulsen, s. 1969 Punjab, Intia) on norjalainen kirjailija ja ihmisoikeusaktivisti. Hänen esikoisteoksensa, omaelämäkerta Vain tytär (Bare en datter, Gyldendal, 2007), on kuvaus tytön kasvusta perinteisessä punjabilaisessa patriarkaalisessa yhteisössä. Skagnes syntyi intialaiseen perheeseen ei-toivottuna kolmantena tyttärenä. Hänen lapsuuttaan leimasivat pakkotyö, toistuvat pahoinpitelyt ja omien sukulaisten harjoittama seksuaalinen hyväksikäyttö. Muun perheen muuttaessa Norjaan hänet vaihdettiin miespuoliseen serkkuun ja hän jäi Intiaan kotiapulaiseksi tätinsä perheeseen. Vasta kuusitoistavuotiaana Skagnes seurasi perhettään Norjaan. Arkea synkensi perhettään väkivaltaisesti hallitseva isä, jolle erityisesti tyttäret olivat vain taakka. Skagnesin rakastuttua norjalaismieheen isä uhkasi häntä kunniamurhalla. Uhan vuoksi Skagnes joutui läheisineen vaihtamaan sekä asuinpaikkaa että nimeään. Kirjan julkaisun jälkeen Skagnes on keskittynyt erityisesti ajamaan tyttöjen ja naisten olojen parantamista lähisuhde- ja perheväkivaltaa sekä pakkoavioliittoja vastaan. Hän on toiminut asiantuntijana ja neuvonantajana seminaareissa, paneeleissa sekä toimikunnissa. Hän on kiertänyt kouluissa luennoimassa aiheesta. Kirjansa tekijänoikeustuotot Skagnes lahjoittaa lyhentämättömänä kehitysyhteistyöjärjestö Planin kansainväliseen Koska olen tyttö -kampanjaan, joka edistää kehitysmaiden – erityisesti kaikkein heikoimmassa asemassa olevien – tyttöjen koulutusta, suojelua ja oikeuksia. == Teokset == * Vain tytär. Helsinki, Otava, 2010. ISBN 978-951-31-5668-8. == Palkinnot == * Åpenhetsprisen (2008) == Aiheesta muualla == * Luokka:Norjalaiset kirjailijat Luokka:Norjalaiset ihmisoikeusaktivistit Luokka:Vuonna 1969 syntyneet Luokka:Elävät henkilöt
Giancarlo Giannini

Giancarlo Giannini (s. 1. elokuuta 1942 La Spezia, Liguria, Italia) on italialainen näyttelijä ja ääninäyttelijä. Gianninilla on poika, Adriano Giannini, joka on myös näyttelijä ja ääninäyttelijä. == Ura == Giannini opiskeli roomalaisessa Accademia Nazionale d'Arte Drammaticassa näyttelemistä, ja hänen ensiesiintymisensä oli italialaisessa elokuvassa Fango sulla metropoli vuonna 1965. Giannini oli ehdokkaana vuoden 1976 Parhaan miespääosan Oscar-palkintoon Lina Wertmüllerin elokuvasta Mies joka osti elämänsä (Pasqualino Settebellezze). Hänen hyvän englannin kielen taitonsa ansiosta hän on saanut useita hyviä rooleja Hollywoodissa, yksi huomattavimmista rooleista on komisario Renaldo Pazzi elokuvassa Hannibal. Gianninin tunnetuin viimeaikainen roolisuoritus on ranskalainen agentti René Mathis James Bond -elokuvissa Casino Royale ja 007 Quantum of Solace. Giannini sai oman muistolaattansa Hollywood Walk of Famelle vuonna 2023. == Lähteet == Luokka:Vuonna 1942 syntyneet Luokka:Italialaiset näyttelijät Luokka:Elävät henkilöt
Insalata caprese

Insalata caprese (caprilainen salaatti) on yksinkertainen tuoreesta basilikasta, siivutetusta tomaatista ja siivutetusta mozzarellasta valmistettu salaatti. Se maustetaan mustapippurilla, suolalla ja oliiviöljyllä. Insalata capresea joskus kutsutaan insalata tricoloreksi eli kolmiväriseksi salaatiksi. Trikolori viittaa Italian lippuun, jonka värit ovat samat kuin caprilaisella salaatilla. == Lähteet == * Keittotaito - ruoanvalmistuksen nettiopas * Insalate Tricolore Luokka:Italialainen keittiö
U Nu

U Nu (; 25. toukokuuta 1907 – 14. helmikuuta 1995) oli burmalainen nationalisti ja poliitikko. Hän toimi maansa ensimmäisenä pääministerinä 4. tammikuuta 1948 – 12. kesäkuuta 1956, toisen kerran 28. helmikuuta 1957 – 28. lokakuuta 1958 ja viimeisen kerran 4. huhtikuuta 1960 – 2. maaliskuuta 1962. U Nu opiskeli Rangoonin (Yangon) yliopistossa ja valmistui 1929. Hän työskenteli rehtorina, ja jatkoi opintojaan vuonna 1934 oikeustieteellisessä tiedekunnassa. Hän lähti opiskelijapolitiikkaan. Japanilaisten miehittäessä Burmaa U Nu oli Ba Mawin hallituksen ulkoministeri. Kun Aung San murhattiin 1947, U Nu nousi puolueen johtoon, ja seuraavana vuonna maan itsenäistyessä U Nusta tuli sen ensimmäinen pääministeri. U Nu oli mukana perustamassa Sitoutumattomien maiden liikettä 1950-luvun puolivälissä yhdessä Intian, Indonesian, Jugoslavian ja Egyptin kanssa. == Lähteet == Luokka:Myanmarilaiset poliitikot Luokka:Myanmarin pääministerit Luokka:Vuonna 1907 syntyneet Luokka:Vuonna 1995 kuolleet
Mozzarellatikut

Mozzarellatikut ovat pitkulaisia taikinoituja tai leivitettyjä mozzarellajuuston paloja. Ne ovat uppopaistettuja napostelutikkuja. Mozzarellatikkuja voidaan tarjota esimerkiksi tomaatti- tai jalapeñokastikkeen kera. == Lähteet == * resepti Kotikokki.net == Aiheesta muualla == Luokka:Pikaruoka
Sean Sherk

Sean Keith Sherk (s. 5. elokuuta 1973 St. Francis, Minnesota, Yhdysvallat) on yhdysvaltalainen entinen vapaaottelija joka otteli Ultimate Fighting Championshipissä, jossa oli entinen kevyensarjan mestari. Sherk on voittanut urallaan kovia nimiä kuten Tyson Griffin, Hermes Franca, Karo Parisyan, Manvel Gamburyan, Kenny Florian, Nick Diaz ja Evan Dunham. Sherk aloitti uransa välisarjassa jossa kärsi tappiot Matt Hughesille ja Georges St. Pierrelle. Vuonna 2006 Sherk päätti pudottaa painoaan ja siirtyä pysyvästi kevyeen sarjaan. Ensimmäisessä ottelussaan kevyessä sarjassa Sherk voitti Kenny Florianin yksimielisellä tuomaripäätöksellä saavuttaen täten kevyen sarjan mestaruuden. Sherk ehti puolustaa titteliään menestyksekkäästi brasilialaista Hermes Francaa vastaan kunnes 8. joulukuuta 2007 antoi anabolisia steroideja sisältäneen doping-näytteen ja joutui luopumaan mestaruudestaan. Sherk palasi kehään toukokuussa 2008 ottelussa yhdysvaltalaista B.J Penniä vastaan. Penn voitti ottelun tyrmäyksellä ja säilytti kevyen sarjan mestaruutensa. ==Perhe== Seanilla on yhdessä vaimonsa kanssa kaksi poikaa, Kyler ja Tegan. ==Lähteet== *Sean Sherkin virallinen kotisivu *Sherkin profiili UFC.comissa *Sherkin MySpace-sivu Luokka:Yhdysvaltalaiset vapaaottelijat Luokka:Vuonna 1973 syntyneet Luokka:Elävät henkilöt
John Payne (näyttelijä)

John Howard Payne (23. toukokuuta 1912 Roanoke, Virginia - 6\. joulukuuta 1989 Malibu, Kalifornia) oli yhdysvaltalainen näyttelijä. Hän opiskeli Columbian yliopistossa ja Juilliard Schoolissa. Opiskekuaikanaan hän elätti itsensä muun muassa laulajana vaudevillessa ja ammattipainijana. Payne liittyi näytelmäseurueeseen 1934 ja seuraavana vuonna hän sai elokuvasopimuksen Samuel Goldwynilta. Sopimus jäi lyhytaikaiseksi, ja sen jälkeen Payne näytteli useissa pienen budjetin elokuvissa, kunnes hän sai uuden studiosopimuksen 20th Century Foxille. Foxilla hän näytteli muun muassa musikaaleissa kuten Rosita tanssii ja hymyilee vuonna 1942. Toisen maailmansodan aikana Payne palveli Yhdysvaltain armeijan ilmavoimissa. Viimeisimpien Paynen Foxilla tekemien elokuvien joukkoon kuuluu Susanin kääntymys vuodelta 1947. 1950-luvulla Payne näytteli muun muassa elokuvissa Neljän naamion salaisuus (1952) ja Punainen jälki (1956). Payne myös perusti 1950-luvun jälkipuoliskolla oman tuotantoyhtiön, joka tuotti vuosina 1957-1959 televisiosarjaa The Restless Gun, jossa hän itse näytteli pääosan. 1960-luvun alussa Payne jäi auton alle New Yorkissa. Hän pystyi palaamaan takaisin työhönsä vasta vuosien kuluttua. Hänen ensimmäinen elokuvansa onnettomuuden jälkeen oli They Ran for Their Lives, jossa hän näyttelemisen ohella toimi apulaisohjaajana. Vuonna 1973 Payne palasi näyttämölle ja esiintyi Broadwaylla musikaalissa Good News. Payne kuoli 77-vuotiaana vuonna 1989. Hän on saanut tähden Hollywood Walk of Famelle. == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vaudeville-esiintyjät Luokka:Hollywood Walk of Fame Luokka:Vuonna 1912 syntyneet Luokka:Vuonna 1989 kuolleet
Timo Suomi

Timo Suomi on suomalainen tuottaja, käsikirjoittaja ja ohjaaja. Maaliskuusta 2016 lähtien hän on toiminut Tampere-talon ohjelmapäällikkönä. Vuoteen 2016 saakka hän työskenteli Yleisradiolle. Yksi hänen suurimmista ohjaustöistään oli vuoden 2007 Euroviisujen ohjaaminen. == Yksityiselämä == Hän avioitui näyttelijä-juontaja Sanna Stellanin kanssa kesällä 2019 ja heillä on huhtikuussa 2019 syntynyt lapsi. He erosivat keväällä 2023. Suomen tytär aiemmasta liitosta on näyttelijä Fanni Suomi. == Filmografia == === Televisio === *Eurovision laulukilpailu 2007 kansainvälinen *Ilkka Vainio 50 v *Hymy Pyllyyn *Eurovision laulukilpailu 2002–2007 – Suomen karsinta *Estradilla: Mamba *Estradilla: Tiktak *Laulava sydän *Hamina Tattoo 2000– *Miesten joulu *Miesten joulu: Toinen joulu *Estradilla: Paula Koivuniemi – Live! *Estradilla: Pate Mustajärvi N.Y.T. *Estradilla: Kari Tapio – kaksi maailmaa *Tangomarkkinat 2009– *So you think you can dance – Scandinavia (Norge) 2008 *Satahäme soi 2005–2011 *Emma-Gaala 2001–2006 *Venla-Gaala 2010 ==Lähteet== ==Aiheesta muualla== * Luokka:Suomalaiset televisio-ohjaajat Luokka:Suomalaiset televisiotuottajat Luokka:Suomalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Craig Blomberg

Craig L. Blomberg (s. 3. elokuuta 1955) on Uuden testamentin eksegetiikan professori coloradolaisessa korkeakoulussa Denver Seminaryssä. Blomberg väitteli tohtoriksi Aberdeenin yliopistossa, Skotlannissa. == Teokset == * Gospel Perspectives, vol. 6, The Miracles of Jesus (co-ed. with D. Wenham), 1986, repr. 2004 * The Historical Reliability of the Gospels, 1987, rev. 2007 * Interpreting the Parables, 1990 * Matthew - The New American Commentary, 1992 * Introduction to Biblical Interpretation, with W. W. Klein and R. L. Hubbard, 1993, rev. 2004 * 1 Corinthians - The NIV Application Commentary, 1994 * Jesus and the Gospels: An Introduction and Survey, 1997, rev. 2009 * How Wide the Divide?: A Mormon and an Evangelical in Conversation, with S. Robinson, 1997 * Neither Poverty Nor Riches: A Biblical Theology of Material Possessions, 1999 * Heart, Soul and Money, 2000 * The Historical Reliability of John's Gospel: Issues and Commentary, 2001 * Two Views on Women in Ministry, co-ed. with J. R. Beck, 2001, rev. 2005 * Making Sense of the New Testament: Three Important Questions, 2004 * Preaching the Parables: From Responsible Interpretation to Powerful Proclamation, 2004 * Contagious Holiness: Jesus' Meals With Sinners, 2005 * From Pentecost to Patmos: An Introduction to Acts Through Revelation, 2006 * James - Zondervan Exegetical Commentary on the New Testament, with M. J. Kamell, 2008 * A Case for Historical Premillennialism, co-ed. with S. W. Chung, 2009 == Aiheesta muualla == * Craig Blombergin blogi: New Testament Musings * Denver Seminary * Videohaastattelu Craig Blombergin kanssa siitä, miksi hän on evankeelinen * Craig Blomberg (Theopedia) * TNIV: The Untold Story of a Good Translation by Craig Blomberg *Dr. Craig Blomberg on the Bones of Jesus Controversy *An Interview with Craig Blomberg Luokka: Eksegetiikka Luokka:Elävät henkilöt Luokka:Vuonna 1955 syntyneet
Bellerophon

Bellerophon voi viitata seuraaviin: * Bellerofon (lat. Bellerophon), sankari kreikkalaisessa mytologiassa * HMS Bellerophon, useita aluksia
Belvoir

Belvoir (ranskaa, suom. "kaunis näkymä"), tarkoittaa muun muassa seuraavia: *Belvoir, kunta Ranskassa Doubsin departementissa *Belvoir, kylä Leicestershiressa Englannissa *Vale of Belvoir, alue Englannissa *Belvoir Castle, linna Leicestershiressa Englannissa *Belvoir, alue Belfastissa Pohjois-Irlannissa *Belvoir St Theatre, teatteri Sydneyssä Australiassa ;Britannian kuninkaallinen laivasto * HMS Belvoir (1917), Hunt-luokan miinanraivaaja * HMS Belvoir (L32), Hunt-luokan hävittäjä
Benbow

Benbow tarkoittaa muun muassa seuraavia: *John Benbow (1653–1702) Britannian kuninkaallisen laivaston amiraali *Leon Benbow (s. 1950), yhdysvaltalainen koripalloilija ;Britannian kuninkaallinen laivasto *HMS Benbow (1813), Armada- luokan 74-tykkinen kolmannen luokan linjalaiva *HMS Benbow (1885), Admiral- luokan taistelulaiva *HMS Benbow (1913), Iron Duke -luokan taistelulaiva *HMS Benbow (tukikohta) Trinidadin laivastotukikohta 1941–1947
Edman

Edman on seuraavien henkilöiden sukunimi: * Alfred Edman (1833–1859), suomalainen kirjallisuuden tutkija * Erik Edman (s. 1978), ruotsalainen jalkapalloilija * Johan Edman (1875–1927), ruotsalainen köydenvetäjä ja olympiavoittaja * Jonas Edman (s. 1967), ruotsalainen kivääriampuja ja olympiavoittaja * Tore Edman (1904–1995), ruotsalainen mäkihyppääjä
Koboltti(III)oksidi

Koboltti(III)oksidi eli dikobolttitrioksidi (Co2O3) on yksi koboltin oksideista. Yhdiste on ruskeaa tai mustaa kiteistä ainetta, joka on veteen liukenematonta. Happoliuoksiin se sen sijaan liukenee koboltti(III)yhdisteiksi, jotka pelkistyvät helposti koboltti(II)suoloiksi. Koboltti((III)oksidia valmistetaan kuumentamalla kobolttikarbonaattia tai kobolttinitraattia. Yhdistettä kuumentamalla muodostuu koboltti(II)oksidin ja koboltti(III)oksidin sekaoksidia, jonka kaava on Co3O4). Koboltti(III)oksidia käytetään katalyyttinä. ==Lähteet== Luokka:Kobolttiyhdisteet Luokka:Oksidit
SCA (täsmennyssivu)

SCA voi tarkoittaa seuraavia: * SCA, Svenska Cellulosa Aktiebolaget, ruotsalainen pehmopaperiyritys * SCA, Society for Creative Anachronism, kalifornialainen historian elävöttämisen ja elävän historian yhdistys * SCA, Sodalitium Confessionis Apostolicae, Ruotsin kirkossa toimiva luterilainen pappisveljestö * SCA, spinoserebellaarinen ataksia, hermoston rappeutumiseen johtavia sairauksia
Sanders

Sanders on seuraavien henkilöiden sukunimi: * Al. Sanders, oik. Alexander Nikuradse (1900–1981), georgialainen fyysikko ja geopoliitikko * Anastasia Sanders (s. 2007), yhdysvaltalainen kiipeilijä * Ashton Sanders (s. 1995), yhdysvaltalainen näyttelijä * Barry Sanders (s. 1968), yhdysvaltalainen amerikkalaisen jalkapallon pelaaja * Bernie Sanders (s. 1941), yhdysvaltalainen poliitikko * Carl Sanders (s. 1925–2014), yhdysvaltalainen demokraattipoliitikko * Chris Sanders (s. 1960), yhdysvaltalainen elokuvaohjaaja, animaattori ja ääninäyttelijä * Chris Sanders, suomalainen Movetron-yhtyeeseen kuulunut rap-artisti * Corrie Sanders (1966–2012), eteläafrikkalainen nyrkkeilijä * Deion Sanders (s. 1967), yhdysvaltalainen amerikkalaisen jalkapallon ja baseballin pelaaja * Ed Sanders (s. 1939), yhdysvaltalainen runoilija, yhteiskunta-aktivisti, ympäristönsuojelija ja julkaisija * Ed Sanders (1930–1954), yhdysvaltalainen nyrkkeilijä ja olympiavoittaja * Ed Sanders (s. 1993), brittiläinen näyttelijä * Ed Parish Sanders (s. 1937), yhdysvaltalainen teologi * Erin Sanders (s. 1991), yhdysvaltalainen näyttelijä * Frank Sanders (1949–2012), yhdysvaltalainen jääkiekkoilija * George Sanders (1906–1972), englantilainen näyttelijä * Harland Sanders (1890–1980) eli "eversti Sanders", yhdysvaltalainen yritysjohtaja * Jerry Sanders (s. 1950), San Diegon pormestari * Karl Sanders (s. 1964), yhdysvaltalainen death metal -kitaristi ja laulaja * Lawrence Sanders (1920–1998), yhdysvaltalainen jännityskirjailija ja toimittaja * Loni Sanders (s. 1958), yhdysvaltalainen pornonäyttelijä * Mary Jo Sanders (s. 1974), yhdysvaltalainen nyrkkeilijä * Matthew Sanders (M. Shadows, s. 1981), yhdysvaltalainen muusikko * Nicola Sanders (s. 1982), brittiläinen yleisurheilija * Otto Liman von Sanders (1855–1929), saksalainen kenraali * Pharoah Sanders (1940–2022), yhdysvaltalainen saksofonisti * Pien Sanders (s. 1998), alankomaalainen maahockeypelaaja, olympiavoittaja ja maailmanmestari * Sarah Huckabee Sanders (s. 1982), yhdysvaltalainen Valkoisen talon lehdistösihteeri * Spec Sanders (1919–2003), yhdysvaltalainen amerikkalaisen jalkapallon pelaaja * Storm Sanders (s. 1994), australialainen tennispelaaja * Summer Sanders (s. 1972), yhdysvaltalainen uimari * William David Sanders (1951–1999), yhdysvaltalainen tietotekniikan opettaja. == Kuvitteellisia henkilöitä == * Micah Sanders, televisiosarjassa Heroes == Sanders salanimenä == * Al. Sanders, Alexander Nikuradse (1900–1981), georgialainen fyysikko ja geopoliitikko == Muita merkityksiä == * Sanders, kylä Arizonassa Yhdysvalloissa
Daugerutis

Daugerutis oli liettualainen ruhtinas, joka mainitaan Henrikin Liivinmaan kronikassa. Henrikin Liivinmaan kronikan mukaan Daugerutis surmasi itsensä vankeudessa vuonna 1213.Kallio 2009, s. 35 ==Daugerutis Henrikin kronikassa== Vuonna 1209 Henrik kertoi kronikassaan Jersikan latgallilaisen ruhtinaskunnan ruhtinas Vissewaldin (Vselovodin) olleen sukua liettualaiselle hallitsijalle, jonka takia Jersikan ruhtinaskunnasta tuli liettualaisten tukialue heidän järjestäessään retkiä saksalaisia vastaan.Myöhemmin kronikassa liettualainen hallitsija saa nimen Daugeruthe ja hänen kerrotaan olleen Vselovodin vaimon isä. Riian piispa Albert von Buxhövden kävi sotaa Jersikaa vastaan, poltti Jersikan linnan ja otti vangiksi ruhtinattaren, eli Daugerutisin tyttären. Vuonna 1213 sovittiin piispalle edullinen rauha Vselovodin kanssa. Kronikan mukaan samoihin aikoihin Daugerutis teki matkan Novgorodiin, jossa hän solmi rauhan liettualaisten ja Novgorodin välille. Sopimuksen sisältöä ei tiedetä tarkemmin. Siitä että novgorodilaiset solmivat rauhan Daugerutisin kanssa on päätelty tämän olleen merkittävässä asemassa liettualaisten keskuudessa. Paluumatkalla Novgorodista kalparitarit hyökkäsivät liettualaisten kimppuun ja ottivat Daugerutisin vangiksi. Tämän jälkeen hänet vietiin vankilaan nykyiseen Cēsisin kaupunkiin. Usean vankilassa vietetyn päivän jälkeen Daugerutisin luokse tuli vierailijoita Liettuasta ja vähän tämän jälkeen Daugerutis tappoi itsensä miekalla. Daugerutis surmasi itsensä luultavasti siksi, etteivät liettualaiset saaneet kokoon hänestä pyydettyjä lunnaita. ==Lähteet== * ===Viitteet=== Luokka:Liettualaiset henkilöt Luokka:Liettuan historia Luokka:Vuonna 1213 kuolleet Luokka:Syntymävuosi tuntematon
Juho Walve

Johannes Varis, kirjailijanimi Juho Walve (5. helmikuuta 1856 Rautalampi – 22. joulukuuta 1926) oli suomalainen kansakoulunopettaja ja kirjailija. Variksen isä oli torppari Otto Varis. Hän kävi 1875–1879 Jyväskylän seminaarin valmistuen sieltä kansakoulunopettajaksi. == Teoksia == * Opetuksia lapsille enkeleistä, kirjoitti J. W. Suomen luth. evank.-yhdistys, Helsinki 1884, 4. painos 1912 * Abrahamin joulu-ilo. 1886 * Kun ollaan Kuopiossa : runo, 14 säkeistöä, Savolaisen laulun säveleellä. K. Malmström, Kuopio 1900 * Kolme esitelmää palvelijoille, kirjoittajat Maria Elisabeth Friberg, Juho Walve ja Vihtori Lähde. Raittiuden ystävien kirjasia 67. Lilius ja Hertzberg, Helsinki 1901, Raittiuden ystävät, Hämeenlinna 1902 * Abrahamin joulu-ilo ja pastorin pikku-karitsat. Suomen luth. evank.-yhdistys, Helsinki 1904 * Mitä saavat lapset oppia ja uskoa Jeesuksen seimellä? : joulusaarna lapsille. Suomen luth. evank.-yhdistys, Helsinki 1905 * Jeesus siunaa lapsia : esitelmä lapsille, kirjoittanut J. W. 3. painos Suomen luth. evank.-yhdistys, Helsinki 1909 == Lähteet == * Pohjoissavolaisen kaunokirjallisuuden bibliografia : Juho Walve Luokka:Suomalaiset kirjailijat Luokka:Suomalaiset opettajat Luokka:Vuonna 1856 syntyneet Luokka:Vuonna 1926 kuolleet
FIFA Order of Merit

FIFA Order of Merit on korkein kansainvälisen jalkapalloliiton FIFA:n jakama tunnustuspalkinto, joka myönnetään merkittävästä jalkapallon hyväksi tehdystä työstä. Palkinnon on saanut muun muassa João Havelange, Jules Rimet, Henry Kissinger, Nelson Mandela, Zico, Santiago Bernabéu, Bobby Moore, Gerd Müller, Franz Beckenbauer ja Pelé. == Lähteet == == Aiheesta muualla == * Luettelo palkinnon saaneista FIFA:n sivuilla Luokka:Jalkapallopalkinnot Luokka:FIFA
Vykintas

Vykintas oli Žemaitijan ruhtinas ja Liettuan suuriruhtinaskunnan perustaneen Mindaugasin kilpailija. Vykintas oli liettualaisten johtaja Saulen taistelussa, jonka seurauksena Kalparitaristo heikkeni merkittävästi ja joutui sulautumaan osaksi Saksalaista ritarikuntaa. ==Žemaitijan ruhtinaana== Ensimmäiset maininnat Vykintasista ovat vuodelta 1236 käydyn Saulen taistelun ajoilta. Riian maaherra Volkwin johti saksalaisia ja heidän pihkovalaisia liittolaisiaan ristiretkelle Žemaitijaan vuoden 1236 syksyllä ja he kohtasivat Vykintasin johtamat žemaitijalaiset 22. syyskuuta 1236. Mahdollisesti Šiauliain lähellä käydyssa taistelussa Volkwin ja 48 kalparitaria saivat surmansa ja žemaitijalaiset saivat merkittävän voiton.Kallio 2009, s. 37 Liivinmaan riimikronikan mukaan Mindaugas oli vuoteen 1238 mennessä yhdistänyt liettualaiset maat ja Vykintas oli näin siis tämän alainen. Vuonna 1248 Vykintas oli yhdessä Tautvylasin ja Edivydasin kanssa Mindaugasin määräämällä Smolenskin valtausretkellä, joka päättyi liettualaisten tappioon.Kallio 2009, s. 38 Mindaugas karkotti tappion kärsineet ruhtinaat Liettuasta vuonna 1249 ja Vykintas pakeni Volynian hallitsija Danielin luokse. Tämän jälkeen sotaretkelle osallistuneiden kesken solmittiin Mindaugasin vastainen liitto, johon osallistuivat myös Saksalainen ritarikunta, sekä Galitsian ja Volynian hallitsijat. Vykintas sai puolelleen osan jotvingialaisista ja žemaitijalaisista. Mindaugas kuitenkin torjui Tautvylasin johtaman hyökkäyksen hyökkäyksen Vorkutan linnaa vastaan vuonna 1251Kallio 2009, s. 39. Vykintas kukistettiin ja ilmeisesti surmattiin vuonna 1253. ==Lähteet== * ===Viitteet=== Suuriruhtinaat Luokka:Liettuan historia Luokka:1200-luvulla kuolleet Luokka:Syntymävuosi tuntematon
C. Aubrey Smith

Charles Aubrey Smith (21. heinäkuuta 1863 Lontoo, Iso-Britannia - 20\. joulukuuta 1948 Beverly Hills, Kalifornia, Yhdysvallat) oli brittiläinen näyttelijä ja kriketinpelaaja. Kriketinpelaajana Smith edusti Cambridge University Cricket Clubia, Sussex County Cricket Clubia ja Transvaal cricket teamia. Hän pelasi myös yhden ottelun Englannin krikettimaajoukkueessa Etelä- Afrikkaa vastaan maaliskuussa 1889 ollen joukkueensa kapteenina. Smith päätti siirtyä näyttelijänuralle vuonna 1892 ja liittyi A. B. Tappings Stock Company -näyttelijäseurueeseen. Elokuvadebyyttinsä hän suoritti 1914, ja seuraavana vuonna hän siirtyi Yhdysvaltoihin. Myöhemmin hän vakiinnutti asemansa erityisesti perienglantilaisten roolien esittäjänä, kuten esimerkiksi sotilaana tai aristokraattina. Smithin viimeiseksi elokuvaksi jäi Pikku naisia, joka sai ensi-iltansa vuosi hänen kuolemansa jälkeen. Smith sai OBE- arvonimen vuonna 1938 ja KBE:n 1944. Hän on saanut tähden Hollywood Walk of Famelle. == Osittainen filmografia == * Tarzan – viidakon valtias (Tarzan, the Ape Man, 1932) * Huolia paratiisissa (Trouble in Paradise, 1932) * Bombshell (1933) * Kleopatra (Cleopatra, 1934) * Matkalla Singaporeen (China Seas, 1935) * Bengalin sankarit (The Lives of a Bengal Lancer, 1935) * Allahin puutarha (The Garden of Allah, 1936) * Pikku lordi (Little Lord Fauntleroy, 1936) * Rebekka (Rebecca, 1940) * Sumujen silta (Waterloo Bridge, 1940) * Tri Jekyll & Mr Hyde (Tri Jekyll & Mr Hyde, 1941) * Madame Curie (1943) * Pikku naisia (Little Women, 1949) == Lähteet == == Aiheesta muualla == Luokka:Brittiläiset näyttelijät Luokka:Hollywood Walk of Fame Luokka:Englantilaiset kriketinpelaajat Luokka:Vuonna 1863 syntyneet Luokka:Vuonna 1948 kuolleet
José Roman

José Roman, lempinimeltään King (s. 17. joulukuuta 1946) oli puertoricolainen raskaansarjan nyrkkeilijä, joka piti hallussaan Puerto Ricon kansallista mestaruutta. Hän haastoi raskaansarjan maailmanmestari George Foremanin otteluun maailmanmestaruudesta ja kohtasi tämän Tokiossa Japanissa 1. syyskuuta 1973 käydyssä ottelussa, jonka hän hävisi teknisellä tyrmäyksellä ensimmäisessä erässä. José Roman oli ensimmäinen puertoricolainen, joka on koskaan otellut maailmanmestaruudesta. == Ottelutilastot == Ottelutilastot Boxrecissa Luokka:Puertoricolaiset nyrkkeilijät Luokka:Vuonna 1946 syntyneet Luokka:Elävät henkilöt
Jane's Defence Weekly

Jane's Defence Weekly on viikkojulkaisu, joka raportoi sotilas- ja yrityssuhteista päätoimittajanaan Peter Felstead. Se on yksi lukuisista sotilas-aiheisista julkaisuista, jotka on nimetty John F. T. Jane mukaan. Jane oli englantilainen, joka ensimmäisenä julkaisi teoksen All the World's Fighting Ships vuonna 1898. Julkaisu on Jane´s Information Groupin yksikkö, jonka omistaa IHS. == Aiheesta muualla == *virallinen kotisivu *Jane's Information Group kotisivu Luokka:Sotilaslehdet
Pensaskäärmekurki

Pensaskäärmekurki (Chunga burmeisteri) on eteläamerikkalainen käärmekurkilintujen laji. Sen esiintymisalue ulottuu Bolivian etelä- ja kaakkoisosista läntiseen Paraguayhin ja Argentiinan keskiosiin. Gustav Hartlaub kuvaili lajin holotyypin Argentiinan Tucumánista ja Catamarcasta vuonna 1860.The Internet Bird Collection == Lähteet == Luokka:Käärmekurkilinnut Luokka:Uhanalaiset linnut
Annikki Reijonen

Annikki Reijonen (24. toukokuuta 1897 Helsinki – 16. elokuuta 1934 Tali Vl.) oli suomalainen kirjailija ja suomentaja.Annikki Reijonen, Helsingin Sanomat, 14.08.1934, nro 216, s. 2, Kansalliskirjaston digitaaliset aineistot. Viitattu 11.08.2024 Reijonen tuli ylioppilaaksi 1915 ja hän kävi Lepaan puutarhaopiston sekä teki useita opintomatkoja Englantiin ja Ruotsiin. Hän toimi opettajana Kulmakoulussa ja Epistolassa. Viron vapaussodan aikana Reijonen oli hoitajana pakolaisleireillä ja sairastui itse vaikeaan kulkutautiin. Reijonen kirjoitti Viron vapaussodan ajoilta romaanin Jumalten jano ja lisäksi teoksia puutarhanhoidosta (Puutarhakauneus) ja käsialatutkimuksesta (grafologinen käsikirja Ihminen ja hänen käsialansa). Hän oli mukana teosofien toiminnassa, oli Ruusu-Ristin johtavia henkilöitä ja laati muun muassa englanninkielisen esitteen Pekka Ervastista. Kuollessaan häneltä jäi kesken melkein valmis elämäkerta Pekka Ervastista. Reijonen kuului myös Helsingin Sanomien avustajiin. Annikki Reijonen kuoli 37-vuotiaana sydänkohtaukseen Viipurin maalaiskunnan Talissa elokuussa 1934. == Teoksia == * Puutarhakauneus : taiteellisia näkökohtia ja käytännöllisiä viitteitä sen luomiseksi. Kotilieden kirjasto 9. WSOY 1927 * Jumalten jano : romaani. WSOY 1928 * Elävätkö kuolleet? : A. V. Petersin selvänäkökokeita Helsingissä 1929. Yliaistillisten ilmiöiden tutkimisseura, Helsinki 1929 * Pekka Ervast, a theosophist of the North. Helsinki 1932 * Ihminen ja hänen käsialansa. WSOY 1933 == Suomennoksia == * Kansain liitto, suomentaneet Annikki ja Erkki Reijonen. Kansainliiton sihteeristön tiedotusosaston julkaisuja. WSOY 1924 * Pistis sophia : otteita gnostilaisista kirjoituksista, ennen kaikkea "Vapahtajan kirjoista" 3:nnelta vuosisadalta j.Kr.; suomennos G. R. S. Meadin englantilaisen käännöksen uuden korjatun painoksen mukaan ; suomentaja Annikki Reijonen. Maailman pyhät kirjat 4. Mystica, Helsinki 1927 == Lähteet == * == Viitteet == Luokka:Suomalaiset kirjailijat Luokka:Vuonna 1897 syntyneet Luokka:Vuonna 1934 kuolleet
Tulikärki

Tulikärki (Campephilus melanoleucos) on eteläamerikkalainen tikka. Sen esiintymisalue ulottuu Panaman länsiosista Boliviaan, Paraguayhin, eteläiseen Brasiliaan ja Argentiinan pohjoisimpiin osiin. Lajista tunnetaan kolme alalajia. Johann Friedrich Gmelin kuvaili lajin holotyypin Surinamesta vuonna 1788.The Internet Bird Collection == Lähteet == Luokka:Tulikärjet
Toni Valtonen

Toni Valtonen (s. 15. joulukuuta 1978) on suomalainen ammattilaisvapaaottelija, joka asuu Helsingin Puistolassa. Hän aloitti uransa vuonna 2003 ja on aktiivisimpia suomalaisia ammattilaisottelijoita. Hän edustaa MMA Mansionia ja ottelee raskaassa ja kevytraskaassa sarjassa. 42 ottelua otellut Valtonen oli vuonna 2013 Suomen kokeneimpia ammattilaisottelijoita. Maaliskuussa 2013 ottelussa puolalaista Michał Kitaa vastaan Valtoselta katkesi sääriluu ja pohjeluu. ==Lähteet== *Toni Valtosen kotisivut *Sherdog.com *MMA Universe *MMA Linker === Viitteet === Luokka:Suomalaiset vapaaottelijat Luokka:Vuonna 1978 syntyneet Luokka:Elävät henkilöt
Deltasiipi

Deltasiipi on kolmiomainen lentokoneen siiven muoto. Nimitys tulee kreikan kielen delta-kirjaimesta (Δ). Deltasiipi kehitettiin yhdistämään nuolisiiven taaksepäin viisto etureuna ilmanvastuksen vähentämiseksi, sekä suuri siipipinta-ala nostovoiman lisäämiseksi. Siivestä voitiin myös tehdä ohut ja silti rakenteellisesti vahva. Tuulitunnelitutkimuksissa havaittiin siiven edut suurissa nopeuksissa. Alhaisissa nopeuksissa deltasiivet toimivat heikosti ja ovat epävakaita. == Historia == Ensimmäinen patentti deltasiivelle myönnettiin vuonna 1867 J.W. Butlerille ja E. Edwardsille. 1940-luvulla professori Alexander Lippisch aloitti deltasiiven kehityksen rakentamalla puisen liidokin Saksassa. Sodan jälkeen liidokki lähetettiin Yhdysvaltoihin ja myös Lippisch siirtyi työskentelemään siellä. Convair kehitti XF-92 -koneen ja teki sillä koelentoja Murocin tukikohdasta vuonna 1948. Deltasiipisiä lentokoneita ovat muun muassa MiG-21, Mirage III ja Avro Vulcan. Suomessa ja Ruotsissa suositusta, jo käytöstä poistetussa hävittäjäkoneessa Saab 35 Draken, oli kaksoisdeltasiivet. == Lähteet == * Tekniikan kirja 2, WSOY, 1964 (alkuteos C.Bertelsmann Verlag: Das Grosse Buch Der Technik) * Tiedon Portat 3 - Ilmailu, WSOY, 1969 * Mark Hewish: Tietosarja - Lentokoneet, Intercontinental Book Productions/Artko, 1977 (suom. Tuomo Huuhka) === Viitteet === Luokka:Lentokonetekniikka
Erik de Bruin

Erik de Bruin (s. 25. toukokuuta 1963 Hardinxveld-Giessendam) on alankomaalainen yleisurheilija, joka kilpaili kiekonheitossa ja kuulantyönnössä. Hän edusti seuratasolla haagilaista V&L-TC;:tä. De Bruin voitti kiekonheitossa hopeaa MM-kisoista 1991, EM-kilpailuista 1990 ja vuoden 1989 universiadeista. Hän osallistui olympialaisiin kahdesti, vuosina 1984 ja 1988. De Bruin sijoittui kiekonheitossa molempina vuosina yhdeksänneksi, minkä lisäksi hän oli kahdeksas kuulantyönnössä Los Angelesin kisoissa 1984. De Bruin voitti urallaan peräti 38 maansa mestaruutta. Mestaruuksista 13 tuli sisä- ja 25 ulkoradoilta. Hän pitää hallussaan kiekonheiton Alankomaiden ennätystä tuloksellaan 68,12 metriä. Erikin sisko Corrie oli kiekonheittäjä ja vaimo Michelle uimari. == Henkilökohtaiset ennätykset == Lähde: WA * Kiekonheitto: 68,12 m (1991) * Kuulantyöntö: 20,95 m (1986) == Lähteet == Luokka:Alankomaalaiset kiekonheittäjät Luokka:Alankomaalaiset kuulantyöntäjät Luokka:Dopingrikkomuksesta tuomitut alankomaalaiset Luokka:Dopingrikkomuksesta tuomitut yleisurheilijat Luokka:Vuonna 1963 syntyneet Luokka:Elävät henkilöt
Paranántulikärki

Paranántulikärki (Campephilus robustus) on eteläamerikkalainen tikka. Sen esiintymisalue ulottuu Brasilian itäosista Rio Grande do Suliin, Argentiinan koillisosaan, sekä itäiseen Paraguayhin. Martin Lichtenstein kuvaili lajin holotyypin Brasiliasta vuonna 1819.The Internet Bird Collection == Lähteet == Luokka:Tulikärjet
Amazoniantulikärki

Amazoniantulikärki (Campephilus rubricollis) on eteläamerikkalainen tikka. Sen esiintymisalue ulottuu Kolumbian ja Ecuadorin itäosista Venezuelaan, Guyanaan, Surinameen, Brasiliaan, Boliviaan ja Koillis-Peruun. Lajista tunnetaan kolme alalajia. Pieter Boddaert kuvaili lajin holotyypin Cayennesta vuonna 1783.The Internet Bird Collection == Lähteet == Luokka:Tulikärjet
We R Who We R

"We R Who We R" on Keshan neljäs single, joka julkaistiin 22. lokakuuta 2010 Australiassa, Kanadassa ja Yhdysvalloissa, sekä 26. lokakuuta muualla maailmassa. Single debytoi ykkössijalla Billboard Hot 100 -listalla, sillä singleä myytiin ensimmäisellä viikolla 280 000 kappaletta. == Lähteet == Luokka:Keshan kappaleet Luokka:Vuoden 2010 kappaleet Luokka:Billboard Hot 100 -listan ykköset
Saad Shaddad Al-Asmari

Saad Shaddad Al-Asmari (; s. 24. syyskuuta 1968) on saudiarabialainen entinen yleisurheilija, joka kilpaili este-, kestävyys- ja maastojuoksussa. Al-Asmari voitti yhden mitalin MM-kisoista, Aasian kisoista ja maastojuoksun Aasian- mestaruuskilpailuista sekä viisi mitalia Aasian-mestaruuskilpailuista. Al- Asmari pitää hallussaan maansa ennätystä 3 000 metrin estejuoksussa ajallaan 8.08,14. == Ennätykset == * 3 000 m esteet: 8.08,14 == Lähteet == Luokka:Saudiarabialaiset estejuoksijat Luokka:Saudiarabialaiset kestävyysjuoksijat Luokka:Saudiarabialaiset maastojuoksijat Luokka:Vuonna 1968 syntyneet Luokka:Elävät henkilöt
Hermogenes (filosofi)

Hermogenes (; 400/300-luku eaa.) oli antiikin kreikkalainen filosofi, joka oli kotoisin Ateenasta. Hän oli Hipponikos III:n poika ja Kallias III:n veli. Hermogenes esiintyy yhtenä keskustelijana Platonin dialogissa Kratylos, edustamassa kantaa, jonka mukaan kielen sanat ovat syntyneet ihmisten välisestä sopimuksesta. Vaikka Hermogenes kuului varakkaaseen Kalliasten ja Hipponikosten sukuun, Ksenofon mainitsee hänen itsensä olleen melko varaton; tämä voisi tarkoittaa, että Hermogenes olisi ollut Hipponikoksen avioton poika. Platon puolestaan antaa ymmärtää, että Kallias olisi riistänyt epäoikeudenmukaisesti hänen varansa itselleen.Platon: Kratylos 391c; Ksenofon: Muistelmia II.10.3. Vertaa: Ksenofon: Pidot I.3, Sokrateen puolustuspuhe 2. Diogenes Laertioksen mukaan Hermogenes oli omaksunut Parmenideen ajattelun. Diogenes sanoo Hermogeneen toimineen yhtenä Platonin opettajista,Diogenes Laertios: Merkittävien filosofien elämät ja opit III.6. mutta tätä ei mainita missään muussa antiikin ajan lähteessä, eikä hän vaikuta Kratyloksen perusteella olleen erityisen oppinut tai kyvykäs filosofian suhteen. == Lähteet == Luokka:Antiikin kreikkalaiset filosofit
Cannibal (EP)

Cannibal on yhdysvaltalaisen poplaulajan Keshan ensimmäinen EP-levy, joka julkaistiin 22. marraskuuta 2010. EP:ltä julkaistiin single ”We R Who We R” 22. lokakuuta 2010. ==Kappaleet== ===Normaali versio=== ===Deluxe-versio=== ====CD 1==== ====CD 2==== ==Julkaisuhistoria== Alue Päivä Levy-yhtiö Australia Marraskuu 19, 2010 Sony Music Entertainment Saksa Kanada Marraskuu 22, 2010 RCA Records Puola Sony Music Entertainment Uusi-Seelanti U.S RCA Records UK Tammikuu 31, 2011 Columbia Records == Lähteet == Luokka:Vuoden 2010 EP:t Luokka:Max Martinin tuottamat albumit Luokka:Dr. Luken tuottamat albumit Luokka:Keshan albumit
Cheikh Touré

Cheikh Tidiane Touré (s. 25. tammikuuta 1970 Dakar, Senegal) on ranskalainen entinen yleisurheilija, joka kilpaili pituushypyssä. Hän edusti Senegalia vuoden 2000 elokuuhun saakka. Touré voitti kultaa Afrikan kisoista 1995 ja hopeaa Afrikan-mestaruuskilpailuista 1996. Hän osallistui olympialaisiin kahdesti, vuosina 1996 ja 2000. Touré sijoittui kahdeksanneksitoista Atlantan kisoissa 1996 ja oli 20. Sydneyssä 2000. Touré voitti yhteensä viisi Ranskan- mestaruutta, joista neljä edustaessaan vielä Senegalia. Hän pitää hallussaan Senegalin ennätystä hypättyään 846 senttimetriä kesäkuussa 1997.Tulos oli myös Afrikan ennätys ja kesti siihen asti kunnes Etelä-Afrikan Mokoena hyppäsi 850 heinäkuussa 2009. == Ennätykset == Lähde: IAAF * Pituushyppy: 846 cm (1997) * Pituushyppy (sisäradat): 817 (1998) == Lähteet == Luokka:Ranskalaiset pituushyppääjät Luokka:Senegalilaiset pituushyppääjät Luokka:Vuonna 1970 syntyneet Luokka:Elävät henkilöt
Madge Kennedy

Madge Kennedy (19. huhtikuuta 1891 Chicago, Illinois - 9\. kesäkuuta 1987 Woodland Hills, Kalifornia) oli yhdysvaltalainen näyttelijä. Broadway- näyttelijänä aiemmin tunnettu Kennedy siirtyi elokuviin vuonna 1917 Samuel Goldwynin palvelukseen. Hän palasi tilapäisesti takaisin Broadwaylle 1923 ja kolme vuotta myöhemmin päätti lopettaa elokuvanäyttelemisen. Kennedy kuitenkin palasi elokuviin uudelleen vuonna 1952, jolloin hän näytteli avioerotuomarin roolin George Cukorin ohjaamassa elokuvassa Erotaan pois. Hänen myöhempiin elokuviinsa kuuluvat muun muassa Hän rakasti elämää ja Vaarallinen romanssi (1959). 1960-luvulla Kennedy näytteli muun muassa Broadway-näytelmässä A Very Rich Woman. Televisiossa Kennedyn merkittävimpiin rooleihin kuuluu Martha-täti tilannekomediasarjassa Leave It to Beaver. Kennedy on saanut tähden Hollywood Walk of Famelle. == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1891 syntyneet Luokka:Vuonna 1987 kuolleet
Century Series -hävittäjät

Century Series-nimellä kutsuttiin Yhdysvaltain ilmavoimien hävittäjäkoneita, joiden tunnusnumero ylitti luvun 100. Nämä otettiin palveluskäyttöön 1960-luvun alkuun mennessä. Viimeiset sarjan koneet poistettiin käytöstä vasta 1990-luvulla. Monet sarjan koneista palvelivat Natomaiden ilmavoimissa. Pitkät palvelusurat huipentuivat päätökseensä Yhdysvaltain kansalliskaartin (ANG) riveissä. Koneet oli suunniteltu myöhemmin aseistettaviksi taktisin ydinasein, joista ensimmäinen oli Mk-7 "Thor". Sarjaan kuuluneet palveluskäyttöön otetut hävittäjäkoneet ja rynnäkköpommittajat: * North American F-100 Super Sabre * McDonnell F-101 Voodoo * Convair F-102 Delta Dagger * Lockheed F-104 Starfighter * Republic F-105 Thunderchief * Convair F-106 Delta Dart * McDonnell F-110 Spectre oli sama kone kuin laivaston McDonnell Douglas F-4 Phantom II. Sekaannus oli yksi syy siihen, miksi Yhdysvaltain ilmavoimat ja laivasto lopulta yhdenmukaistivat tyyppimerkintänsä. * General Dynamics F-111 Aardvark Näiden lisäksi osa jäi mock-up -tai prototyyppiasteelle: * Republic XF-103 Thunderceptor * North American XF-107 * North American F-108 Rapier * Bell XF-109 == Aiheesta muualla == * Hallen Hävittäjäsivut: http://www.netti.fi/~halle/planes/usa/usa.htm Luokka:Yhdysvaltalaiset hävittäjälentokoneet
Vieksinki

Vieksinki oli kylä Korpiselän kunnan kaakkoisosassa Raja-Karjalassa Viipurin läänissä Suomen Neuvostoliitolle luovuttamalla alueella. Vieksingin kyläkeskus sijaitsi Vieksinkijärven itärannalla noin 45 kilometriä Korpiselän kirkonkylästä itään. Vieksingin alue muodosti muusta Korpiselästä ulkonevan alueen, joka oli pääasiassa naapurikuntien Suojärven ja Suistamon ympäröimä. Vieksingin naapurikyliä olivat lännessä Tolvajärvi, idässä Suojärven puolella Kivijärvi ja etelässä Suistamon puolella Šemeikka. Kylän alueella sijaitseva Vieksinkijärvi kuuluu Suojoen vesistöön ja laskee kaakkoon Suojärven puolelle. Talvisodan alussa Vieksingin asukkaat evakuoitiin muualle Suomeen ja vuoden 1940 Moskovan rauhanteossa Vieksinki luovutettiin Neuvostoliitolle. Jatkosodan alussa 1941 Vieksinki vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Culcha Candela

Culcha Candela on saksalainen dancehall-yhtye, joka on perustettu vuonna 2001. Yhtyeen perustivat Berliinissä Johnny Strange, Itchyban ja Lafrotino. Myöhemmin yhtyeeseen liittyivät laulajat Larsito, Mr. Reedoo, Don Cali ja DJ Chino con Estilo. Erilaiset kulttuurit mahdollistavat yhtyeen sekoittaa sanoja kappaleisiin eri kielillä, kuten saksaksi, englanniksi, espanjaksi ja patoisiksi. Yhteensä yhtyeen albumeita on myyty 1,65 miljoonaa kappaletta. == Diskografia == === Albumit === Vuosi Albumi Listasijoitukset Listasijoitukset albumilistoilla: Saksa Itävalta Sveitsi Myynti Saksa Itävalta Sveitsi 2004 Union Verdadera 52 – – 2005 Next Generation 20 73 – 2007 Culcha Candela 6 35 23 Saksa: Kulta 2008 Culcha Candela - Live (live) – 59 67 2009 Schöne neue Welt 8 33 18 Sveitsi: Kulta Saksa: Kulta 2010 Das Beste (kokoelma) 18 20 28 2011 Flätrate 15 44 25 2015 Candelistan 11 19 15 2017 Feel Erfolg 17 32 80 === Singlet === Vuosi Single Listasijoitukset Listasijoitukset singlelistoilla: Saksa Itävalta Sveitsi Albumi Myynti Saksa Itävalta Sveitsi 2004 In Da City 65 – – Union Verdadera 2005 Union Verdadera 90 – – Next Generation 86 – – Next Generation 2006 Follow Me (Culcha Candela feat. Maliq) 64 – – 2007 Hamma! 1 3 13 Culcha Candela Saksa: Platina Ey DJ 7 15 75 2008 Chica 21 46 – Besonderer Tag 45 – – 2009 Schöne neue Welt 12 24 48 Schöne neue Welt Monsta 3 2 8 Sveitsi: Platina Saksa: Kulta 2010 Eiskalt 12 27 - Somma im Kiez 17 59 - Move It 7 8 49 Das Beste Berlin City Girl 11 28 48 == Lähteet == == Aiheesta muualla == * Culcha Candelan kotisivut Luokka:Saksalaiset hip hop -yhtyeet
Ystävän laulu (Erkki Junkkarisen albumi)

Ystävän laulu on Erkki Junkkarisen albumi vuodelta 1989. Kyseessä on Junkkarisen ensimmäinen levy lähes kymmenen vuoden tauon jälkeen. Kappaleet sovitti Pauli Granfelt, jonka studio-orkesteri soittaa levyllä. Albumin nimikkokappaleen on säveltänyt venäläinen Vladimir Vysotski ja suomeksi sanoittanut Juha Vainio. Kappale ilmestyi jo muutamia vuosia aiemmin Arja Saijonmaan esittämänä. ==Kappaleet== * Ystävän laulu * Yölintu * Tuo suru jonka sain * Tangokavaljeeri * Vanha savupirtti * Kappale kauneinta Suomea * Akselin ja Elinan häävalssi * Jos aikaa vaan saan * Se jääköön huomiseen * Viimeinen suudelma * Yhden kesän rakastin * Kuinka sua kaipaan Luokka:Vuoden 1989 albumit Luokka:Erkki Junkkarisen albumit
Ecuadorintulikärki

Ecuadorintulikärki (Campephilus gayaquilensis) on eteläamerikkalainen tikka. Sen esiintymisalue käsittää Andien länsirinteet Kolumbian lounaisosista etelään Perun luoteisosaan. René-Primevère Lesson kuvaili lajin holotyypin Ecuadorin Guayaquilista vuonna 1845.The Internet Bird Collection == Lähteet == Luokka:Tulikärjet
Andientulikärki

Andientulikärki (Campephilus pollens) on eteläamerikkalainen tikka. Sen esiintymisalue käsittää Andien rinteet Kolumbian pohjoisosista ja Venezuelan lounaisosasta Peruun. Lajista tunnetaan kaksi alalajia. Charles Lucien Bonaparte kuvaili lajin holotyypin Kolumbiasta vuonna 1845.The Internet Bird Collection == Lähteet == Luokka:Tulikärjet
Chilentulikärki

Chilentulikärki (Campephilus magellanicus) on eteläamerikkalainen tikka. Sen esiintymisalue käsittää Andien rinteet Chilen eteläosasta Tulimaahan ja läheisiin osiin Lounais-Argentiinassa. Philip Parker King kuvaili lajin holotyypin Magalhãesinsalmesta vuonna 1827.The Internet Bird Collection == Lähteet == Luokka:Tulikärjet
Punatulikärki

Punatulikärki (Campephilus haematogaster) on eteläamerikkalainen tikka. Sen esiintymisalue ulottuu mantereen luoteisosassa Panamasta Kolumbian itäosiin, Ecuadoriin ja Peruun. Lajista tunnetaan kaksi alalajia. Johann Jakob von Tschudi kuvaili lajin holotyypin Perusta vuonna 1844.The Internet Bird Collection == Lähteet == Luokka:Tulikärjet
Vollsmose

Vollsmose on Odensen lähiö Tanskassa 3 km Odensen keskustasta koilliseen. Siellä asuu 12000 ihmistä. 65 % Vollsmosen asukkaista on ulkomaalaistaustaisia tai näiden jälkeläisiä enintään kolmannessa sukupolvessa. Vollsmose tunnetaan Tanskassa korkeista rikosluvuista. Vollsmosessa asuu 80 kansallisuuteen kuuluvia ihmisiä, eniten siellä asuu maahanmuuttajia Somaliasta, Irakista ja Palestiinan alueelta, mutta minkään kansallisuuden osuus ei ole kovin suuri. Tanskassa on 29 ulkomaalaisten asumia ongelmalähiöinä pidettyjä gettoja, jotka halutaan ongelmaperheiden pois siirroilla ja muilla toimilla rauhoittaa ja liittää takaisin yhteiskunnan osiksi Tanska pyrkii eroon ghetoista . == Lähteet == * === Viitteet === Luokka:Odensen kunta Luokka:Lähiöt
Liocarcinus holsatus

Liocarcinus holsatus on pieni taskurapulaji, jota tavataan Koillis-Atlantissa. == Ulkonäkö == L. holsatuksen leveää ja litteää ruumista peittää lähes soikeanmuotoinen selkäkilpi, joka on edestä sahalaitainen ja enintään 4 senttimetriä leveä. Sillä on jykevät ja keskenään samankokoiset sakset sekä neljä paria kapeita kävelyraajoja. Takimmaisten raajojen päät ovat levinneet litteiksi levyiksi. Sekä raajat että selkäkilpi ovat väriltään vihertävänruskeat. Selkää koristaa usein jono valkoisia täpliä. == Levinneisyys == L. holsatusta tavataan Koillis-Atlantissa, varsinkin Britteinsaarten rannikolla sekä Pohjanmeressä. == Elinympäristö == L. holsatus elää vuorovesilammikoissa sekä hiekkaisessa ja kivikkoisessa merenpohjassa noin 70 metrin syvyyteen saakka. == Lisääntyminen == L. holsatus munii huhtikuusta heinäkuuhun ja sen poikaset syntyvät keväällä tai kesällä. == Ravinto == L. holsatus on kaikkiruokainen opportunisti, joka syö pääasiassa katkaravun- ja kalanpoikasia sekä simpukoita. Se saalistaa yleensä vuorovesivirtausten aikaan. == Lähteet == Luokka:Taskuravut
Pikkutulikärki

Pikkutulikärki (Campephilus leucopogon) on eteläamerikkalainen tikka. Sen esiintymisalue käsittää mantereen keskiosia Boliviasta Paraguayhin, Pohjois- Argentiinaan ja Uruguayhin sekä Brasilian kaakkoisosaan. Achille Valenciennes kuvaili lajin holotyypin Brasiliasta vuonna 1826.The Internet Bird Collection == Lähteet == Luokka:Tulikärjet
Meksikontulikärki

Meksikontulikärki (Campephilus guatemalensis) on keskiamerikkalainen tikka. Sen esiintymisalue ulottuu Meksikosta Panamaan, ja siitä tunnetaan kolme alalajia. Gustav Hartlaub kuvaili lajin holotyypin Guatemalasta vuonna 1844.The Internet Bird Collection == Lähteet == Luokka:Tulikärjet
Tulipalokärki

Tulipalokärki (Dryocopus galeatus) on eteläamerikkalainen tikka. Sen esiintymisalue käsittää mantereen keskiosia Paraguaysta Argentiinan koillisosaan ja kaakkoiseen Brasiliaan. Coenraad Jacob Temminck kuvaili lajin holotyypin Brasiliasta vuonna 1822.The Internet Bird Collection Tulipalokärjen yläselkä ja siivet ovat mustat ja alaselkä vaalea. Päälaella on kirkkaanpunainen pysty töyhtö, ja koiraalla on lisäksi punainen viiksijuova. Linnun elinympäristöä ovat vanhat korkeat metsät ja satunnaisesti bambutiheiköt. Lajin ravintoa ovat hyönteisten toukat. Tulipalokärkikantaa uhkaa elinympäristön häviäminen. == Lähteet == Luokka:Palokärjet Luokka:Uhanalaiset linnut
Tiitinen

Tiitinen on muun muassa seuraavien suomalaisten henkilöiden sukunimi: *Atte Tiitinen (s. 2001), jääkiekkoilija *Alpo Tiitinen (1917–1992), päätoimittaja, kunnallispoliitikko ja teatteriarvosteija *Esko-Pekka Tiitinen (s. 1956), kirjailija ja kuvataiteilija *Ilmari Tiitinen (s. 1983), säveltäjä, muusikko ja äänisuunnittelija *Kalevi Tiitinen (s. 1958), Kangasniemen Kunnallislehden päätoimittaja *Kari-Pekka Tiitinen (1944–2024), Helsingin yliopiston työoikeuden professori *Netta Tiitinen (s. 1980), taidemaalari ja tilataiteilija *Seppo Tiitinen (s. 1947), Suojelupoliisin päällikkö 1978–1990, eduskunnan pääsihteeri 1992–2015 *Veikko Tiitinen (1922–2001), näyttelijä. == Kuvitteellisia Tiitisiä == *Julius Tiitinen, hahmo sarjakuvassa Helmi ja Heikki ==Katso myös== *Tiitisen lista
Nalle Puh ja tuulinen päivä

Nalle Puh ja tuulinen päivä (Winnie the Pooh and the Blustery Day) on Disney- yhtiön vuonna 1968 tekemä lyhyt Nalle Puh -animaatio, joka koostuu kolmesta (tai neljästä) pienestä lyhytelokuvasta. Elokuvassa Nasu ja Tiikeri tulevat mukaan Nalle Puhin seikkailuihin. Elokuva on Disneyn toinen A. A. Milnen Nalle Puh -kirjoihin perustuva elokuva, ja kuten ensimmäisessä Nalle Puh ja hunajapuu, Sterling Holloway antaa äänen Puhille ja Sebastian Cabot toimii kertojana. Nalle Puh ja tuulinen päivä voitti Oscar-palkinnon lyhytanimaatioiden sarjassa.Parhaan lyhytanimaation Oscar-palkinnon voittajat (hakutulos) Academy Awards® Database. Viitattu 15.3.2014. Se on ainoa Disneyn Nalle Puh -lyhytanimaatioista, joka voitti Oscarin. Se on myös yksi niistä kolmesta lyhytelokuvasta, joiden sisältö käytettiin myöhemmin uudelleen osana pitkää elokuvaa Nalle Puh. Elokuvan laulut ovat Shermanin veljesten tekemiä. ==Juoni== Tarina alkaa Nasun talolta. Tuuli on niin kova, että se vie Nasun mukanaan, ja Nalle Puh yrittää auttaa häntä. Lopulta tuuli kaataa Pöllön kotina toimivan puun, ja kaikki ryhtyvät etsimään hänelle uutta kotia. Eräänä tuulisena yönä Nalle Puh kohtaa ensimmäistä kertaa Tikrun, joka saapuu pomppien hänen kotiinsa. Osana Puhin painajaisunta nähdään musiikkijakso ”Möhköfantit ja tärpät” (Heffalumps and Woozles). Herätessään Puh huomaa sateen aiheuttaneen vedenpaisumuksen Puolen hehtaarin metsään. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Sterling Holloway Reino Bäckman Nalle Puh Ralph Wright Ihaa Junius Matthews Jänö (Kani) Howard Morris Myyrä Hal Smith Pöllö Paul Winchell Jukka Kuoppamäki Tiikeri John Fiedler Elina Saarinen Pikku Possu (Nasu) Barbara Luddy Ritva Lehtelä Kengu Clint Howard Ruu Jon Walmsley Risto Reipas Sebastian Cabot kertoja == Lähteet == ==Aiheesta muualla== * Luokka:Nalle Puh -elokuvat Luokka:Vuoden 1968 yhdysvaltalaiset elokuvat Luokka:Wolfgang Reithermanin ohjaamat elokuvat Luokka:Oscar-palkitut elokuvat